2017.09.12.

**Dabas Város Önkormányzata**

Sajtóközlemény

befejeződött a dabasi óvodák energetikai korszerűsítése

**Megújuló energiaforrás hasznosításával energetikai korszerűsítés valósult meg a Dabas-Sári Szivárvány óvodában és a Dabas-Gyóni Mesevár óvodában, a KEHOP-5.2.9-16-2016-00028 azonosító számú pályázat keretében, 61 966 000 Ft támogatási összeg felhasználásával.**

.

Dabas Város Önkormányzata 2016. június 17-én pályázatot nyújtott be a „Dabasi óvodák energetikai korszerűsítése” címmel, a 2371 Dabas, Mánteleki út 6. szám és a 2373 Dabas, Benedek Elek u. 2. szám alatti óvodák tekintetében. A sikeres pályázat Támogatási Szerződése 2017. március 21-én lépett hatályba. Az óvodák fejlesztéséhez a 61 966 000 - Ft támogatási összeg mellé Dabas város 38 712 557 -Ft biztosítását vállalta. A kivitelezés a Szivárvány óvodában 2017. május 29-én, a Mesevár óvodában pedig 2017 júniusában kezdődött el. Mindkét intézmény esetében a kivitelezés befejezése 2017 augusztusában megtörtént.

A magyarországi önkormányzatok és intézmény-üzemeltetők általános problémája az intézmények energiaköltségeinek folyamatos növekedése.

Jelen beruházásban intézmények energetikai korszerűsítésének vágya nem csupán ötlet, hanem jól átgondolt jövőkoncepció része volt. Az önkormányzat a megvalósult fejlesztésben a meglévő létesítmények energiaellátását alakította át és a támogatással a létesítmények energiaköltségeit csökkentette. Mind a két épület esetében külső nyílászárócsere, homlokzati hőszigetelés és napelemes rendszer kiépítése valósult meg.

Az épületek energetikai besorolásának változása a beruházás eredményeként: a Szivárvány óvoda FF besorolásból CC besorolásra változott, a Mesevár óvoda EE besorolásból CC besorolásra változott.

A projekt elsődleges hosszútávú és közvetlen célja az volt, hogy a korszerűsítést követően az üzemeltetési költségek drasztikusan csökkenjenek, valamint a jelenlegi globális célok szerinti környezeti terhelések is mérséklődjenek.

A beruházás hatására korszerűbb, alacsony fogyasztású jól működő épületeket kapott a város, amely válaszol a kor legaktuálisabb kihívására, a fogyasztásracionalizálásra, és a környezetünk minél hatékonyabb megóvására.

A projekt az Európai Unió támogatásával, a Kohéziós Alap társfinanszírozásával valósul meg.

További információk: www. dabas.hu